অসমীয়ালৈ ভাগৱত অনুবাদ কৰা অনন্ত কন্দলিৰ জন্ম হৈছিল হাজোত, মাধৱ মন্দিৰৰ ওচৰত। শঙ্কৰদেৱৰ সমসাময়িক কিন্তু বয়সত কনিষ্ঠ এইজনা কবিৰ পিতৃৰ নাম ৰত্ন পাঠক, তেওঁ হাজোৰ মাধৱ দেৱালয়ৰ পাঠক আছিল। অনন্ত কন্দলিয়ে তেওঁৰ ষষ্ঠ আৰু দশম স্কন্ধ (মধ্য আৰু শেষ দশম) ভাগৱতৰ অনুবাদৰ প্ৰসংগত নিজৰ আত্মপৰিচয় দিছে এনেদৰে,
স্মৃতি শাস্ত্ৰ সম্পাদনঃ এই ধৰণৰ বিবিধ কাব্যৰ উপৰি অনন্ত কন্দলিয়ে দুখন স্মৃতি শাস্ত্ৰ সংকলন কৰিছিল। সেই দুখন স্মৃতিশাস্ত্ৰৰ হ'ল 'নীতিৰত্ন' আৰু 'কল্পদ্ৰুম'। উল্লেখ্য যে এওঁ আছিল সংস্কৃত ধৰ্মশাস্ত্ৰত সুপণ্ডিত। কামৰূপীয় স্মৃতি বা ধৰ্মশাস্ত্ৰৰ চিন্তা-চৰ্চাত এই গ্ৰন্থ দুখনৰ ভূমিকা অস্বীকাৰ কৰিব নোৱাৰি।
নৱ-বৈষ্ণৱ যুগৰ আন এগৰাকী বিশিষ্ট কবি হ'ল ৰামসৰস্বতী। শংকৰদেৱতকৈ অধিক পদ ৰচনা কৰি যোৱা এইজনা কবিক 'অসমীয়া ব্যাস' নামৰেও জনা যায়। মহাৰাজ নৰনাৰায়ণৰ পৃষ্ঠপোষকতা লাভ কৰা কবিয়ে মহাভাৰতৰ বেছিভাগ শ্লোকেই অসমীয়া পদলৈ অনুবাদ কৰাৰ লগতে 'বধকাব্য' নামেৰে এক শ্ৰেণীৰ কাব্য শৈলীও সৃষ্টি কৰি যায় । মহাৰাজ নৰনাৰায়ণৰ উপৰি ৰঘুদেৱ, বলীনাৰায়ণ আৰু মকৰধ্বজ ৰজাৰো পৃষ্ঠপোষকতা লাভ কৰিছিল ৰাম সৰস্বতীয়ে। মহাভাৰতৰ বিভিন্ন পৰ্বৰ ভাঙনিত তেওঁ আত্মপৰিচয় প্ৰদান কৰি গৈছে। এই আত্মপৰিচয়মূলক বিৱৰণত উল্লেখ থকা মতে ৰাম সৰস্বতী কামৰূপৰ পচৰীয়া (কোনো কোনো পুথিত চমৰীয়া) নামৰ গাঁৱত জন্মগ্ৰহণ কৰিছিল। এওঁৰ পিতৃৰ নাম আছিল ভীমসেন কবি চূড়ামণি। ভীমসেনৰ দুগৰাকী পুতেক কবিচন্দ্ৰ আৰু অনিৰুদ্ধ। এই অনিৰুদ্ধই পাছত ৰাম সৰস্বতী নামেৰে প্ৰখ্যাত হয়। এটা কথা ঠিক যে ৰাম সৰস্বতীৰ পৰিচয় সন্দৰ্ভত তেওঁ অনুবাদ কৰা মহাভাৰতৰ অসমীয়া পাঠত বিভিন্ন ঠাইৰ নাম উল্লেখ আছে, যেনে -  পচৰীয়া, চমৰীয়া, চিনকোনো, পাটচৌৰা আদি। ইয়াৰ পৰা অনুমান কৰিব পাৰি যে ৰাম সৰস্বতী সম্ভৱতঃ কোনো এক নিদিষ্ট ঠাইত থকা নাছিল। তদুপৰি তেওঁ জীৱনৰ আদিচোৱাত কোচবিহাৰ (কোচবেহাৰ)ত আছিল আৰু পৰৱৰ্তী সময়ত বিজয় নগৰ, মোহনপুৰ বা ৰাজহাউলী (দৰঙী ৰজাৰ ৰাজসভাত) আদিত তেওঁ থাকিব লগা হৈছিল। মহাৰাজ নৰনাৰায়ণৰ আদেশ ক্রমেই যে তেওঁ 'মহাভাৰত'ৰ বিষয়বস্তু 'পদবন্ধে' ৰচনা কৰিছিল সেই কথা নিজেই উল্লেখ কৰিছে,
মহাৰাজ নৰনাৰায়ণেই কবি অনিৰুদ্ধক ৰামসৰস্বতী উপাধি প্ৰদান কৰিছিল। ইয়াত থকা কালতেই তেওঁ মহাপুৰুষ শংকৰদেৱৰ সংশ্ৰৱলৈ আহে আৰু তেওঁৰ দ্বাৰা বিশেষভাৱে আকৃষ্ট আৰু প্ৰভাৱাতি হয়। উল্লেখ্য যে মহাভাৰত পদ ৰচনা কৰোঁতে ৰাম সৰস্বতীক বিভিন্নজনে সহায় কৰিছিল। গোপীনাথ পাঠক, বিদ্যাপঞ্চানন, কংসাৰি কবি আদিৰ নাম এই ক্ষেত্ৰত উল্লেখযোগ্য। ৰাম সৰস্বতী ৰচনাৱলীক পূৰ্বতে দুটা ভাগত বিভক্ত কৰি আলোচনা কৰা হৈছিল যদিও সম্প্ৰতি আলোচনাৰ সুবিধাৰ্থে চাৰিটা ভাগত বিভাজন কৰি আলোচনা কৰা হয়। সেই কেইটা হৈছে,
• মহাভাৰতৰ বাহিৰে অন্য কাব্যৰ অনুবাদঃ গীতগোবিন্দ (জয়দেৱৰ গীতগোবিন্দ কাব্যৰ বিষয়বস্তুৰ লগত ভাগৱত পুৰাণৰ কথাবস্তুৰ সংমিশ্ৰণ)
ৰাম সৰস্বতীয়ে মহাভাৰতৰ অনুবাদসমূহ হুবহু মূলৰ দৰে অনূদিত নকৰি লোকজীৱনৰ ৰুচি-অভিৰুচিৰ প্ৰতি সততে সচেতন হৈ স্থানীয় ৰহণ সানি অৰ্থাৎ, লোকসংস্কৃতিৰ সমল সংযোজন কৰি লোক মহাকাব্যৰ ৰূপ দিবলৈ চেষ্টা কৰিছে। দ্বিতীয়তে, কবিয়ে ক'ৰবাত ক'ৰবাত নিজৰ মৌলিকত্বৰ চানেকি দাঙি ধৰি মূলত নথকা বিভিন্ন উপ-কাহিনীও সংমিশ্ৰণ কৰিছে। তৃতীয়তে, ভক্তিবাদৰ সমাৰ্থক গ্ৰন্থৰূপে প্ৰতিপন্ন কৰিবলৈ মহাভাৰতৰ অনুবাদত আমাৰ কবিয়ে ভাগৱত-পুৰাণৰ সমলো উৎসাহেৰে সংযোজন কৰিছে। কবিয়ে এই বিষয়ে নিজেই কৈছে,
মহাভাৰতৰ বাহিৰে অন্য কাব্যৰ অনুবাদঃ জয়দেৱৰ গীতগোবিন্দ কাব্যৰ বিষয়বস্তুৰ লগত ভাগৱত পুৰাণৰ কথাবস্তুৰ সংমিশ্ৰণ ঘটাই অসমীয়া কবিয়ে 'গীতগোবিন্দ' নামৰ এখন পুথি ৰচনা কৰিছে। এইখন কাব্যৰ অনুবাদৰ প্ৰসংগত ৰামসৰস্বতীয়ে ভাগৱতৰ ৰাস পঞ্চাধ্যায়ৰ সমল সংমিশ্ৰণ কৰিছে। কবিয়ে কৈছে,
← হস্তক্ষেপ (যুগল চন্দ্ৰ বৰা)
বিষয় - সঞ্চয় আৰু বিনিয়োগ (৩) (-প্রতিম প্রতাপ বৰুৱা)
শিতানত লেখাৰ সংখ্যা Select Category অনুবাদ (274) অনুভৱ (528) অসমীয়া লিখন সঁজুলি (1) আখল (215) ই-কিতাপ (38) কবিতা (1,316) ক্ৰীড়া (36) গল্প (1,217) গ্রন্থ-আলোচনা (133) দেশে-বিদেশে (307) ধাৰাবাহিক (465) প্ৰবন্ধ (1,432) বোলছবি (116) ভাল খবৰ (23) ভিন্নস্বাদ (973) ৰহঘৰা (895) ৱিকিপিডিয়া বাৰ্তা (15) শিল্প আৰু ভাষ্কৰ্য্য (194) শিশু-শিতান (36) শ্ৰব্য-নাট (2) সংখ্যাটোৰ-আঁৰত (69) সম্পাদকলৈ-চিঠি (32) সম্পাদকীয় (139) সৰিয়হ-ফুল (64) সাক্ষাৎকাৰ (112) স্বাস্থ্যকথা (214)
Copyright © 2022 সাহিত্য ডট অৰ্গ. All rights reserved.
Theme: ColorMag by ThemeGrill. Powered by WordPress.
Copying is Prohibited!
